יחסי דנמרק–ישראל

בין מדינת ישראל ודנמרק מתקיימים יחסים דיפלומטיים מלאים החל משנת 1949. כמו כן, שתי המדינות מקיימות שיתוף פעולה נרחב בנושאים שונים, בין היתר בתחומי תיירות ומסחר. לישראל יש שגרירות רשמית בקופנהגן, בעוד שלדנמרק יש שגרירות רשמית בתל אביב. עוד לפני מלחמת העולם השנייה התקיימו בין דנמרק לבין ארץ ישראל יחסי מסחר ענפים, כאשר דנמרק ייבאה מהארץ פירות הדר, אשלג ושיניים תותבות, וייצאה אל היישוב שמנים, מוצרי מזון, נייר וחקלאות. עוד במהלך ימיה של מלחמת העולם השנייה, בעת שדנמרק נכבשה על ידי גרמניה הנאצית, פעלה בדנמרק תנועת מחתרת נרחבת, אשר בין היתר סייעה בהברחת יהודי דנמרק לשוודיה הנייטרלית. הודות למבצע זה אשר הסתייע בתמיכה רחבה מצד אזרחי דנמרק, ניצלו למעלה מ-90% מיהודי דנמרק, ובסך הכל כ-7,200 איש הועברו לשוודיה. הודות למבצע זה הוכרה המחתרת הדנית כולה בתואר "חסידת אומות העולם" על ידי מוסד "יד ושם". בהצבעה על תוכנית החלוקה בנובמבר 1947 הצביעה הצביעה בעד התוכנית, וב-2 בפברואר 1949 הכירה במדינת ישראל. בין שתי המדינות יש יחסי תיירות ומסחר ענפים, בין היתר במסגרת האיחוד האירופי בו דנמרק חברה. במסגרת היחסים, בשנת 1966 נחתמה אמנה למניעת כפל מס בין שתי המדינות. בינואר 1962 ביקר ראש ממשלת דנמרק ויגו קמפמן בישראל – ביקור ראשון בה של אישיות דנית בכירה. במהלך מבצע עופרת יצוקה בתחילת שנת 2009, התקיימו הפגנות רחבות בערי דנמרק, לרבות בבירה קופנהגן, במחאה על פעולות צה"ל ברצועת עזה, במשטרת דנמרק הוערך כי בין 500 ל-600 איש הפגינו מול שגרירות ישראל בקופנהגן, כ-400 אנשים הפגינו באורהוס, וכ-500 הפגינו באודנסה. בסקר דעת קהל שנערך נמצא כי מספרם של הדנים התומכים בפעולת צה"ל גדול מאלו המתנגדים לה. במהלך חודש אוקטובר 2013 הגיע יורש העצר הדני, הנסיך פרדריק, לביקור בישראל, במהלכו נפגש עם נשיא מדינת ישראל דאז, שמעון פרס. במהלך הפגישה, הביע הנשיא פרס את הכרת תודתה של מדינת ישראל לעם הדני, על פעולותיו להצלת יהודים בשואה. במרץ 2021 ביקרה ראש ממשלת דנמרק מדה פרדריקסן בישראל ונפגשה עם ראש ממשלת ישראל בנימין נתניהו וקנצלר אוסטריה סבסטיאן קורץ. במהלך הפגישה סוכם כי ישראל, אוסטריה ודנמרק ישתפו פעולה בנושא מחלת הקורונה ויקימו תאגיד משותף להקמת מפעל מחקר פיתוח וייצור חיסונים נגד מוטציות הקורונה. ב-12 בנובמבר 2023, במהלך מלחמת חרבות ברזל, הגיע שר החוץ הדני לארס לקה ראסמוסן לביקור בישראל לשם הבעת הזדהות ותמיכה ונפגש עם שר החוץ אלי כהן. ב-14 בדצמבר 2023 כוחות ההגנה של דנמרק בהכוונת השב"כ והמוסד עצרו בשטח דנמרק 7 פעילי חמאס שתכננו לבצע פיגוע כנגד ישראלים. יהדות דנמרק הצלת יהודי דנמרק אורנה קרן־כרמל, ישראל וסקנדינביה – ראשית היחסים, פרדס הוצאה לאור, חיפה, תשפ"א 2021. מדיה וקבצים בנושא יחסי דנמרק–ישראל בוויקישיתוף האתר הרשמי של שגרירות דנמרק בישראל האתר הרשמי של שגרירות ישראל בדנמרק הצלת יהודי דנמרק, באתר יד ושם יחסי סחר ישראל – דנמרק, באתר "המכון הישראלי לייצוא ולשיתוף פעולה בינלאומי" דנמרק, באתר משרד הכלכלה טור אורח: דנמרק וישראל, סיפור אהבה/ מגנוס מרקוסן, באתר גלי צה"ל סקירה כלכלית – דנמרק 2009 באתר משרד הכלכלה סחרה של ארץ ישראל עם ארצות סקנדינביה, הַבֹּקֶר, 10 באפריל 1940 הצלת יהודי דנמרק באתר יד ושם אמנה למניעת כפל מס בין ישראל לבין דנמרק Demonstrationer mod Israel i Århus og København (בדנית) יעל לוי ודניאל אדלסון, דנמרק: 29% תומכים בישראל, 22% בפלסטינים, באתר ynet, 14 בינואר 2009 חזקי עזרא, לא נשכח את שעשתה דנמרק למען הצלת יהודים, באתר ערוץ 7, 30 באוקטובר 2013 נתניהו בהצהרה עם קנצלר אוסטריה: "נקים קרן מחקר ופיתוח משותפת", באתר רדיו קול חי, ‏2021-03-04 איתמר אייכנר וסוכנויות הידיעות, אוסטריה ודנמרק: נפתח עם ישראל חיסונים לווריאנטים, באתר ynet, 2 במרץ 2021 שר החוץ של דנמרק שהגיע לארץ לביקור הזדהות עם מדינת ישראל, ‏12.11.23 איתמר אייכנר, היעד - ישראלי: המוסד והשב"כ סיכלו פיגוע של חמאס בדנמרק, מעצרים גם בגרמניה והולנד, באתר ynet, 14 בדצמבר 2023